

**Στο 1ο Επιστημονικό Συνέδριο ΠΑΣΥΠΕΦΑΑ Σωτήρης Αδάμου και Έλενα Παπακώστα**

Τα μέλη του ΔΣ ΚΟΑ Σωτήρης Αδάμου και Έλενα Παπακώστα παρευρέθηκαν στο 1ο Επιστημονικό Συνέδριο Αθλητικής Επιστήμης και Φυσικής Αγωγής που διοργάνωσε ο ΠΑΣΥΠΕΦΑΑ το Σάββατο 10 Σεπτεμβρίου στο Ολυμπιακό Μέγαρο στη Λευκωσία.

Ο κ. Αδάμου μετέφερε στους παρευρισκόμενους τους χαιρετισμούς του Προέδρου Ανδρέα Μιχαηλίδη που δεν μπόρεσε να παρευρεθεί λόγω ανειλημμένων υποχρεώσεων και σημείωσε μεταξύ άλλων στον χαιρετισμό του: «Ο ΚΟΑ στηρίζει πάντα πρωτοβουλίες, όπως αυτό το Συνέδριο, γι’ αυτό και το έθεσε υπό την αιγίδα του. Σε ένα συνέδριο όπως αυτό που αποτελεί ανταλλαγή γνώσεων και εμπειριών, η διεξαγωγή επιστημονικών ερευνών και οι εισηγήσεις καταξιωμένων επιστημόνων προάγουν τη διεύρυνση της γνώσης µέσω της δια βίου μάθησης».

Η κα. Παπακώστα προέδρευσε της πρώτης στρογγυλής τραπέζης του Συνεδρίου, ενώ στη δεύτερη έκανε την παρουσίαση της έρευνας «Η επίδραση της άσκησης στο ανοσοποιητικό σύστημα».